TECHNINĖ SPECIFIKACIJA

Pirkimo objektas – transporto priemonių utilizavimo paslaugos (toliau – paslauga). 

Paslaugas sudaro:
• automobilių paėmimas iš Kliento nurodytos vietos Vilniaus miesto teritorijoje;
• automobilių utilizavimas;
• sunaikinimo pažymėjimų išdavimas;
• apmokėjimas pagal nustatytą metalo laužo tonos kainą.

Paslaugos bus užsakomos pagal faktinį poreikį, Klientas neįsipareigoja išpirkti Techninės specifikacijs 1 punkte numatyto 36 mėnesių preliminaraus kiekio. Preliminarus 36 mėnesių kiekis gali didėti ne daugiau nei 30 proc. 

1. 
	Nr.
	Pavadinimas
	Mato vnt.
	Preliminarus 36 mėn. kiekis

	1.
	Transporto priemonių utilizavimo paslaugos
	tona
	300



2. Paslaugos turi būti teikiamos nuo 6.00 iki 24.00 val.  (įskaitant poilsio ir švenčių dienas). 

3. Paslaugos turi būti teikiamos užtikrinant kokybišką ir saugų transporto priemonių paėmimą ir nuvežimą specialiai tam skirtomis transporto priemonėmis (toliau – vilkikais).
 
4. Paslaugų teikėjo reakcijos laikas nuo Kliento kreipimosi dėl transporto priemonių paėmimo – ne vėliau kaip per 8 val. nuo užsakymo el. paštu arba telefonu pateikimo atvykti į nurodytą vietą.

5. Paslaugų teikėjas turi:
5.1.	transporto priemonių paėmimą, pervežimą vykdyti techniškai tvarkingais įrenginiais, pritaikytais transporto priemones vežti visiškai pakrovus;
5.2. lengviesiems automobiliams nuvežti, pervežti skirtos transporto priemonės ir jų kėbulų tipas turi atitikti Valstybinės kelių transporto inspekcijos prie Susisiekimo ministerijos viršininko 2008 m. gruodžio 2 d. įsakymu Nr. 2B-479 (Žin., 2008, Nr. 141-5606, 145-5854; 2009, Nr. 66-2677 su vėlesniais pakeitimais), patvirtintuose Motorinių transporto priemonių ir jų priekabų kategorijų ir klasių pagal konstrukciją reikalavimuose tokiai veiklai vykdyti skirtų transporto priemonių kodavimą ir klasifikavimą, o transporto priemonės, kurių nauji tipai buvo patvirtinti po 2012 m. spalio 29 d., koduojamos pagal 2011 m. liepos 14 d. Komisijos reglamento (ES) Nr. 678/2011 reikalavimus;
5.3.	per 10 darbo dienų nuo automobilio paėmimo iš Kliento nurodytos vietos Vilniaus miesto teritorijoje, pateikti svėrimo aktą ir sunaikinimo pažymėjimą;
5.4.	vadovaujantis Kliento pateikta informacija pildyti lydraščius Vieningoje gaminių, pakuočių ir atliekų apskaitos informacinėje sistemoje (toliau - GPAIS).



Jeigu 0 įkainis tai vertinam 0,01, reikia kvalifikacijos teisė verstis veikla, kokie automobiliai ir koks jų stovis ar galima tai parodyti? Ar tie auto nurašyti kaip nenaudojami ar jie gali dalyvauti eisme?

